

  

Datum: 25. 5. 2025

Številka: : PO-04/2025.

**Vabilo na mednarodno poletno delavnico,**

**etnološka dediščina v prostoru doline zgornje Kolpe in Čabranke**

Spoštovane kolegice in kolegi, drage študentke in študenti, tudi letos lepo vabljeni na raziskovalno delavnico v obmejnem prostoru Hrvaške in Slovenije.

V sklopu projektov delovne skupine za ljubitelje etnologije pri Slovenskem etnološkem društvu in Etnološke zbirke Palčava šiša, v okviru programa Šola SED – ljubitelji, in ob sodelovanju Pokrajinskega muzeja Kočevje, Pomorskog i povijesnog muzeja Hrvatskog primorja Rijeka in lokalnih društev tudi letos organiziramo poletni tabor v Plešcih na Hrvaškem. Obiskovali bomo oba bregova mejne reke Čabranke in Kolpe, zapisovali pričevanja o tukajšnjem življenju, pripovedi, snemali in razmišljali o razvoju arhitekture stanovanjskih in gospodarskih stavb, pomagali bomo pri urejanju etnografske zbirke. Skupaj se bomo potrudili, da bo delo na lastno odgovornost varno za vse. Več o preteklih delavnicah in objavah, ki so sledile, si lahko preberete v poročilih v Glasnikih SED ali na Dlib.si.

Delavnica bo potekala predvidoma v času **od sobote, 9. avgusta** **do sobote, 16. avgusta 2025**, terensko delo po obmejnem območju se bo odvijalo med tednom od 9. do 16. ure. Vsak večer bodo sledile različne spremljevalne prireditve, ki se jih udeležuje tudi ostala javnost: predavanja, delavnice, filmske projekcije, literarni in pripovedni večeri. O natančnejšem programu boste obveščeni.

Za študente je na voljo brezplačno skromnejše prenočišče v Palčavi šiši – kulturnem spomeniku. Na terene se bomo vozili skupaj v osebnih avtomobilih ali s kolesi.

**Študentke in študenti** **so** **oproščeni plačila kotizacije. Aktivna udeležba na delavnici**  se lahko upošteva **tudi kot študijska praksa**. Ker pri delavnici sodeluje s sofinanciranjem preko projektov Palčave šiše Urad Vlade Republike Slovenije za Slovence v zamejstvu in po svetu ter KIS in SKD Gorski kotar , bomo študentom pokrili stroške prevoza, organizirane prehrane in bivanja. Za možnost brezplačne nastanitve in vsega ostalega se je potrebno dogovoriti z organizatorjem.

**Cena delavnice za vse ostale, ki niso študenti** je **25,00 € za člane SED** s plačano članarino za leto 2025, za ostale in **nečlane pa 35,00 €.** Ostale stroške (spanje in hrano, prevoz do lokacije delavnice in nazaj) plača ta udeleženec sam.

**Lepo vabljene študentke in študentje iz Slovenije in Hrvaške in ostalih obmejnih območij! Program podpirata Ministrstvo za kulturo RS ter Urad Vlade Republike Slovenije za Slovence v zamejstvu in po svetu.**

Vse informacije so dostopne tudi na spletni strani SED: www.sed-drustvo.si ali pri **Marku Smole**, tel. **+386 41 744 828, s katerim se je treba pred prijavo dogovoriti o možnostih in ostalih pogojih vaše udeležbe**.

**Prijave sprejemamo do zapolnitve prostih mest oziroma do petka, 27. 6. 2025, na naslov:** info@sed-drustvo.si. **Kotizacijo poravnate po poslanem računu, s plačilom je vaša prijava potrjena.**

Prijavite se čim prej, saj je število mest omejeno.

Lepo vabljeni!

Delovna skupina za ljubitelje Predsednica SED

mag. Marko Smole dr. Tanja Roženbergar, l.r.